Diari Oficial de la Generalitat Valenciana


Sumari del DOGV 6524, del 19-05-2011 (2011/5504)

Notificació del laude emés per la Junta Arbitral de Transports de València a Viloria & Barros Forwarding, SL (abans Almacén y Logesta, SL). Expedient número V-360/2010.
------------------------------------------------------------------------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5504


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València a Viloria & Barros Forwarding, SL (abans Almacén y Logesta, SL). Expedient número V-360/2010. [2011/5504]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Viloria & Barros Forwarding, SL (abans FR Almacén y Logesta, SL), que s'ha dictat el laude en l'expedient referenciat i com no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, que excusa l'assistència. Marta Rubio Garrigues que actua en substitució de Carlos Virosque Verdú, que excusa l'assistència. Secretària vocal suplent: Teresa Calatrava Alarcón. Parts. Reclamant: Transtorni, SL, representada per Mercedes Martínez Montañana. Reclamat: Viloria & Barros Forwarding, SL (abans FR Almacén y Logesta, SL), que no compareix a l'acte de la vista, i ha estat citat a través del Diari Oficial de la Comunitat Valenciana.  
València, 11 d'abril de 2011, a les 12.25 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-360/2010, es realitza la vista oral respecte de la reclamació següent: impagament de ports. Incompareixença del demandat. Citació a través del Diari Oficial de la Comunitat Valenciana.  
Iniciada la vista oral pel president es comprova la identitat de la part compareixent i la qualitat amb què intervé.   
Es dóna compte que davant de la impossibilitat de citació i notificació a la vista, després dels reiterats intents realitzats a través del Servici de Correus, s'ha procedit a la publicació en el Diari Oficial de la Comunitat Valenciana (per ser València l'últim domicili conegut) número 6475 de 8 de març de 2011.  
Concedida la paraula a la reclamant deixa basada la seua reclamació en els següents  
  
Antecedents de fet  
  
Primer. Es ratifica en tots els motius de la demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un transport des d'Erfstadt-Lechenich (Alemanya) fins a Marines (València/Espanya), per a la prova del qual s'adjunta l'orde de càrrega i el document CMR. Conclòs este es va presentar al cobrament la factura número 618 de 7 de desembre de 2009 per un import de 1.566,00 euros.   
Realitzades diverses gestions de cobrament sense aconseguir-ho és pel que s'interposa esta demanda, i sol·licita que una vegada que siga reconegut el seu dret es condemne la reclamada al pagament de la quantitat de 1.566,00 euros.  
S'apliquen els següents  
  
Fonaments jurídics  
  
Primer. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/90).   
Segon. La submissió, a més d'estar expressament arreplegada en el CMR adjunt a la demanda, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.». No consta en l'expedient que s'haja fet cap manifestació en el sentit preceptuat.   
  
Tercera. En relació amb el transport internacional realitzat (Erfstadt-Lechenich-Alemanya - Marines-València-Espanya), ha de completar-se la legislació assenyalada amb l'aplicació del Conveni de 19 de maig de 1956 al qual es va adherir Espanya per instrument del 12 de setembre de 1973 (Ministeri d'Afers Estrangers, BOE de 7 de maig de 1974 núm. 109). Contracte de Transport Internacional de mercaderies per carretera (CMR), modificat pel Protocol de 5 de juliol de 1978 al qual es va adherir Espanya per Instrument de 23 de setembre de 1982 (Direcció de l'Estat) publicat en el Boletín Oficial del Estado de 18 de desembre de 1982 número 203, que establix per a qüestions de competència allò que s'ha regulat en l'article 31.1.a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament s'aplicaran el Codi de Comerç, LOTT i el seu Reglament i la resta de normes de general aplicació.  
Quart. No hi ha motiu fundat en dret que mantinga que l'actuació de les juntes arbitrals de transports haja de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació el que establix l'article 33 del CMR que diu «El contracte de transport pot contindre una clàusula que atribuïx la competència a un tribunal arbitral, a condició que esta clàusula preveja que el dit tribunal arbitral aplicarà este conveni».   
Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable el sotmetiment a la Junta Arbitral de Transports de València que expressament es consigna en les respectives ordes de càrrega.  
  
Cinqué. La clàusula V.1 del Conveni Europeu sobre Arbitratge Comercial Internacional, fet a Ginebra el 21 d'abril de 1961 diu: «la part que pretenga promoure una excepció o declinatòria, per incompetència del tribunal arbitral, quan es tracte d'excepcions basades en fets d'inexistència, nul·litat o caducitat d'acord o compromís arbitral, haurà de fer-ho durant el procediment arbitral, no després del moment de presentar les seues al·legacions sobre el fons o substància de la controvèrsia[...]». El punt 2 d'esta clàusula afig: «aquelles excepcions contra la competència del tribunal arbitral al·ludides en el precepte del paràgraf primer que no hagueren sigut promogudes en els terminis fixats en el dit paràgraf, no podran ser-ho durant el curs ulterior del procediment arbitral[...]».  
Sisé. Donada l'absència de la vocal representant de la Federació de Transportistes, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
  
Seté. De les manifestacions realitzades en la vista es deduïx que, efectivament, el port reclamat en esta demanda i la factura del qual consta adjunta a esta va ser realitzat, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels membres, dicta el laude següent:  
Estimar la demanda interposada per Transtorni, SL, representada per Mercedes Martínez Montañana contra Viloria & Barros Forwarding, SL (abans FR Almacén y Logesta, SL), ja que dels fets relatats, documents probatoris i declaracions efectuades s'establix, que s'ha realitzat el transport reclamat en les condicions contractuals convingudes i ha de ser abonat l'import.   
Per tot això Viloria & Barros Forwarding, SL (abans FR Almacén y Logesta, SL), haurà d'abonar a Transtorni, SL, la quantitat de mil cinc-cents seixanta-sis euros (1.566,00 €).  
Contra este laude pot exercitar-se l'acció d'anul·lació davant de l'Audiència Provincial de València en el termini dels dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els 10 dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se l'execució forçosa davant del Jutjat del Mercantil de València, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 26 d'abril de 2011.- El president de la Junta Arbitral de Transports de València: Ramón Escrig Moreno.